EkBass/fiwiki-20250220-pages-articles huggingface dataset:
Seppo Porvali

Seppo Porvali (31. heinäkuuta 1950 Pori – 31. elokuuta 2019 Laos) oli suomalainen toimittaja ja kirjailija. == Ura == Porvali oli Lehtimiehet Oy:n palveluksessa erikoistoimittajana 1970–1972 ja 1975–1987. Välillä hän oli 1973–1974 vajaan vuoden ilmestynyttä Panoraama-skandaalilehteä kustantaneessa Menekkilehdet Oy:ssä päätoimittajana ja sai tuona aikana kahdeksassa eri kunnianloukkausjutussa ehdottoman vankeustuomion sekä maksettavakseen sakkoja, vahingonkorvauksia ja oikeudenkäyntikuluja.. Vuonna 1989 Porvali oli kahden numeron verran ilmestyneen Miehen maailma -lehden päätoimittajana, sen jälkeen vapaana kirjailijana. Porvali kirjoitti teoksia erityisesti henkilöhistorioina. Hän kirjoitti teokset muun muassa Mauno Koivistosta ja Tony Halmeesta. Hänet tunnettiin myös dokumentaariseksi fiktioksi kuvailluista sotahistoriateoksistaan. == Yksityiselämä == Porvali asui elämänsä viimeiset noin kymmenen vuotta Laosissa. Hänellä oli kaksi poikaa, Ali ja Toni. == Teokset == === Tekijänä === * * * * * * * * * * * * * * * * * * * * * * * * * * === Toimittajana=== * * * * == Lähteet == * Espoon kirjailijat: Seppo Porvali === Viitteet === Luokka:Suomalaiset toimittajat Luokka:Suomalaiset sotakirjailijat Luokka:Vuonna 1950 syntyneet Luokka:Vuonna 2019 kuolleet
John Davis

John Davis on ainakin seuraavien henkilöiden nimi: * John Davis, löytöretkeilijä * John Davis, painonnostaja * John Davis, elokuvatuottaja * John Davis, ornitologi * John Davis, suurlähettiläs
Fabián O’Neill

Fabián Alberto O’Neill Dominguez (14. lokakuuta 1973 Paso de Los Torros – 25. joulukuuta 2022) oli uruguaylainen jalkapalloilija, joka pelasi keskikenttäpelaajana. O’Neill pelasi seuratasolla muun muassa Juventuksessa ja Cagliarissa. Maajoukkueessa hän pelasi 19 ottelua, joissa hän teki kaksi maalia. O’Neill kuului Uruguayn maajoukkueeseen vuoden 2002 MM-kilpailuissa mutta ei päässyt turnauksessa pelaamaan. == Lähteet == Luokka:Uruguaylaiset jalkapalloilijat Luokka:Vuonna 1973 syntyneet Luokka:Vuonna 2022 kuolleet
Otto Korpijaakko

Otto Albert Korpijaakko (sukunimi vuoteen 1929 Stenij; 10. marraskuuta 1900 Jyväskylä - 30\. syyskuuta 1958 Imatra) oli suomalainen rovasti ja kirjailija. Korpijaakko toimi Viipurin Diakonissalaitoksen johtajana vuosina 1931-1937 ja Sisälähetyksen johtajana vuosina 1937-1941.Verraton tie, s. 149 Talvisodan aikana Korpijaakko toimi Laatokan Karjalassa JR 39:n sotilaspastorina., ja jatkosodan aikana hän toimi vuosina 1941-1944 Itä-Karjalan sotilashallinnon sosiaaliosaston päällikkönä. == Teoksia == * Pyhiä muistoja : herännäishenkisten kansanopistojen julkaisu, toimittanut O. Korpijaakko. Herättäjä, Lapua 1929 * Ääni kentältä : rivejä kaatuneiden omaisille. WSOY 1942 * Asevelihenki. Asevelipapit ry, Helsinki 1943, 2. uudistettu painos 1944 * Sortuuko Suomi? Asevelipapit ry, Helsinki 1944 * Tulessa ja pakkasessa: Laatokan koilliskulmalla 1939-1940. WSOY 1958, 2. painos 1959 * Kajaanin Sissi-Rykmentti: Piirteitä Kainuun osuudesta Suomen Vapaussotaan 1928 == Lähteet == * Suomen kirjailijat-tietokanta * Wiren, Edvin: Verraton tie. Diakonian raamatullinen pohja, historiallinen kehitys ja nykyiset työmuodot, Wsoy, Helsinki, 1947 ===Viitteet=== Luokka:Suomen evankelis-luterilaisen kirkon papit Luokka:Suomalaiset sotakirjailijat Luokka:Vuonna 1900 syntyneet Luokka:Vuonna 1958 kuolleet
Mike Mo Capaldi

Michael "Mike Mo" Capaldi, kutsumanimeltään "Mike Mo", on ammattirullalautailija. Hän on ollut mukana monessa rullalautailuelokuvassa, kuten Lakai: Fully Flared sekä Forecast. Mike Mo suoriutui hyvin vuoden 2007 éS game of skate -kilpailussa, jossa hän sijoittui kolmanneksi Chris Colen ja Nyjah Hustonin jälkeen ja myös "Battle at the Berrics" kisassa, jossa hän tuli ensimmäiseksi voittaen 10 000 dollaria. Hän on myös tunnettu muutamasta maailmanennätyksestä. Hänellä on hallussaan esimerkiksi ennätys "eniten 'switch Treflip' -temppuja minuutissa"(17). Mikeä sponsoroivat Girl, DC-shoes, Matix, Royal, Spitfire, Mob, Bones ja Skatelab. Luokka:Yhdysvaltalaiset rullalautailijat
Juan Burgueño

Juan Burgueño Pereira (4. helmikuuta 1923 - 21. syyskuuta 1997) oli uruguaylainen jalkapalloilija, joka pelasi hyökkääjänä. Burgueño kuului Uruguayn joukkueeseen vuoden 1950 MM-kilpailuissa, joissa Uruguay voitti mestaruuden; Burgueño ei pelannut kisoissa yhtäkään ottelua. Seuratasolla hän edusti muun muassa Danubiota. == Lähteet == Luokka:Uruguaylaiset jalkapalloilijat Luokka:Vuonna 1923 syntyneet Luokka:Vuonna 1997 kuolleet
Björn Ferm

Björn Ferm (s. 10. elokuuta 1944 Jönköping) on ruotsalainen entinen nykyaikainen viisiottelija. Ferm saavutti Mexico Cityn olympialaisissa 1968 kultaa henkilökohtaisesta kilpailusta ennen András Balczóa ja Pavel Lednjovia. Hän oli mukana myös joukkuekisassa, jossa Ruotsi kuitenkin hylättiin. Ferm osallistui myös vuoden 1972 Münchenin olympialaisiin, joissa hän sijoittui henkilökohtaisessa kisassa kuudenneksi ja joukkuekisassa viidenneksi. Luokka:Ruotsalaiset nykyaikaiset viisiottelijat Luokka:Ruotsalaiset olympiavoittajat Luokka:Vuonna 1944 syntyneet Luokka:Elävät henkilöt
Enrique Ballesteros

Enrique Ballestero (s. 18. tammikuuta 1905 Montevideo – 11. lokakuuta 1969 Montevideo) oli uruguaylainen jalkapalloilija, pelipaikaltaan maalivahti. Ballesteros edusti Uruguayta yksissä MM-kisoissa, vuonna 1930. Tuolloin Uruguay myös voitti mestaruuden. Luokka:Uruguaylaiset jalkapallomaalivahdit Luokka:Vuonna 1905 syntyneet Luokka:Vuonna 1969 kuolleet
FC Sion

FC Sion on vuonna 1909 perustettu sveitsiläinen jalkapalloseura Sionin kaupungista Valais'n kantonista. Seura on voittanut Sveitsin mestaruuden kaksi kertaa (1992, 1997). Sveitsin cupin finaalissa FC Sion on esiintynyt 14 kertaa ja hävinnyt vain vuonna 2017. Sion on cupissa toiseksi menestynein seura 19 cupmestaruutta voittaneen Grasshopper Club Zürichin jälkeen. Joukkue pelaa kaudella 2024–2025 Sveitsin pääsarjassa, johon se nousi keväällä 2024. == Meriitit == * Sveitsin mestaruus (2): 1992, 1997 * Sveitsin Cup (13): 1965, 1974, 1980, 1982, 1986, 1991, 1995, 1996, 1997, 2006, 2009, 2011, 2015 == Entisiä valmentajia == * Bernard Challandes * Rolland Courbis * Michel Decastel * Sébastien Fournier * Gennaro Gattuso * Gilbert Gress * Daniel Jeandupeux * Víctor Muñoz * Vladimir Petković * Laurent Roussey * Uli Stielike * Peter Zeidler Sion Luokka:Sionin urheilu
A1

A1 voi tarkoittaa ainakin seuraavia asioita: * A1, entinen brittiläinen poikayhtye, joka toimi vuosina 1999 – 2002 * Douglas A-1 Skyraider, rynnäkkökone, lyhyesti A-1 * A1, paperiarkin koko * A1 Grand Prix, moottoriurheilusarja * A1, Suomen Valtionrautateiden ensimmäinen veturisarja * A1, makedonialainen tv-kanava * A1-ajokortti, kevytmoottoripyörän kuljettamiseen oikeuttava ajokortti * A1, moottoritie Kreikassa * A1, tie Yhdistyneessä kuningaskunnassa * Autobahn A1, moottoritie Sveitsissä * Autobahn A 1 eli Bundesautobahn 1, moottoritie Saksassa * Autostrada A1, moottoritie Italiassa * Avtocesta A1, moottoritie Sloveniassa * Lähetelajikoodi A1 eli sähkötys (vanhan WARC-lähetelajimerkinnän mukaan)
Arthur Crudup

Arthur "Big Boy" Crudup (tunnettiin myös nimellä "Pop" Crudup, 24. elokuuta 1905, Forest, Mississippi - 28\. maaliskuuta 1974, Nassawadox, Virginia) oli yhdysvaltalainen bluesmuusikko, kitaristi ja laulaja. Bluespiirien ulkopuolella hänet tunnetaan parhaiten kirjoittamistaan lauluista, joita Elvis Presley myöhemmin versioi (muun muassa "That's All Right (Mama)", "My Baby Left Me" ja "So Glad You're Mine."). == Elämä == Crudup työskenteli siirtotyöläisenä ympäri Etelää ja Keskilänttä kunnes perheineen palasi Mississippiin vuonna 1926. Hän lauloi gospelia ja aloitti sitten blueslaulajan uransa Clarksdalen lähistöllä. Crudup vieraili Chicagossa Harmonizing Four -yhtyeen jäsenenä vuonna 1939 ja yritteli katulaulajan uraa ilman suurempaa menestystä. Levytuottaja Lester Melrose löysi hänet sattumalta kadulta ja syyskuussa 1941 Crudupista tuli RCA Victorin levyttävä artisti. Crudup levytti 1940-luvulla kappaleita kuten "Rock Me Mama", "Who's Been Foolin' You", "Keep Your Arms Around Me", "So Glad You're Mine" ja "Ethel Mae". Alkuperäinen "That's All Right" ilmestyi vuonna 1946, mutta ei silloin muodostunut hitiksi. Crudup lopetti levyttämisen RCA:lle vuonna 1954 rojaltiriitojen takia ja palasi työläiseksi. RCA:n jälkeen Crudup vaihtoi Checker-merkille ja esiintyi nimellä Percy Lee Crudup. Hän myös teki erään Elmore Jamesin singlen toisen puolen nimellä Elmer James, kun Elmore oli ollut tavoittamattomissa. Näihin aikoihin Crudup ja James kuuluivat aikansa superyhtyeeseen, jossa oli myös Sonny Boy Williamson II. Crudup palasi esiintyjäksi 1960-luvulla ja levytti myös joitakin albumeja Delmark- ja Liberty-merkeille. Hän teki kiertueen Englantiin vuonna 1969 ja Australiaan vuonna 1972 sekä esiintyi Bonnie Raittin konserteissa. Tammikuussa 1974 Crudup sai sydänkohtauksen. Maaliskuun lopussa hän halvaantui ja kuoli 28. maaliskuuta 1974. Musa 7/74, s.17 Timo J. Närvänen Vuonna 1994 Crudup valittiin Blues Hall of Fameen. == Levytyksiä == Albumit * Look on Yonder's Wall (Delmark DS 614) * Crudup's Mood (Delmark DS 621) * Roebuck Man (United Artists UAS 29092) : (Englannissa pop-yhtye McGuinness Flintin kanssa tehty albumi) Kokoelma-albumit * Father of Rock and Roll (RCA Vintage LPV-573) == Lähteet == == Aiheesta muualla == * Luokka:Yhdysvaltalaiset bluesmuusikot Luokka:Yhdysvaltalaiset kitaristit Luokka:Yhdysvaltalaiset laulaja-lauluntekijät Luokka:Vuonna 1905 syntyneet Luokka:Vuonna 1974 kuolleet
Juan Carlos González

Juan Carlos González Ortiz (22. elokuuta 1924 – 15. helmikuuta 2010) oli uruguaylainen jalkapalloilija. Hän kuului Uruguayn jalkapallomaajoukkueeseen, joka voitti maailmanmestaruuden vuonna 1950 kukistettuaan finaalissa kotikentällään pelanneen Brasilian. Hän pelasi turnauksessa yhteensä kaksi ottelua. Seurajoukkuetasolla González pelasi CA Peñarolissa. == Lähteet == Luokka:Jalkapallon maailmanmestarit Luokka:Uruguaylaiset jalkapalloilijat Luokka:Vuonna 1924 syntyneet Luokka:Vuonna 2010 kuolleet
Jerzy Pietrzak

Jerzy Pietrzak (s. 19. heinäkuuta 1962 Krakova) on puolalainen pistooliampuja. Jerzy Pietrzak on edustanut Puolaa olympialaisissa Soulissa 1988, Barcelonassa 1992, Atlantassa 1996 ja Sydneyssä 2000. * Soulissa Pietrzak sijoittui 10 m ilmapistoolilla seitsemänneksi tuloksella 678,3 (582+96,3) ja 50 m vapaapistoolilla 14. tuloksella 557. * Barcelonassa hän oli 10 m ilmapistoolilla kuudes tuloksella 680,1 (582+98,1) ja 50 m vapaapistoolilla yhdeksäs tuloksella 560. * Atlantassa Pietrzak sijoittui 10 m ilmapistoolilla viidenneksi tuloksella 682,7 (585+97,7) ja 50 m vapaapistoolilla yhdeksäs tuloksella 563. * Sydneyssä hän oli 50 m vapaapistoolilla yhdeksäs tuloksella 560 ja 10 m ilmapistoolilla 11. tuloksella 578. ==Lähteet== *Profiili ISSF Newsissä *ISSF:n tietokanta Luokka:Puolalaiset ampujat Luokka:Vuonna 1962 syntyneet Luokka:Elävät henkilöt
Backnang

Backnang on kaupunki Baden-Württembergissä, Saksan liittotasavallassa, noin 27 km Stuttgartista koilliseen. Se on Rems-Murr-Kreisin piirikunnan neljänneksi suurin kaupunki. Kesäkuun 2022 lopussa kaupungissa oli 37 698 asukasta. Backnang on osa historiallista Schwabenin aluetta. Kaupungin kulttuurielämän kohokohta on katufestivaali Straßenfest kesäkuun viimeisenä viikonloppuna.38\. Backnanger Straßenfest Juhliin saapuu tyypillisesti yli satatuhatta osallistujaa. Kaksi viikkoa katujuhlien jälkeen on nuorisokeskuksen järjestämä Murrin regatta itse rakennetuille veneille, jossa jaetaan palkintoja nopeussijoituksen lisäksi luovuudesta ja roskien keräämisestä.Murr-Regatta 07.07.2007 == Syntyneitä == * Ralf Rangnick, jalkapallovalmentaja == Lähteet == == Aiheesta muualla == *Backnangin viralliset sivut *Jugendzentrum Backnang e.V. *Murr-Regatta *Backnangin historiaa ja nähtävyyksiä *Württembergin meripihkareitti Backnangin lähellä *Backnangin matkailuesite Luokka:Saksan kaupungit Luokka:Stuttgartin hallintopiiri Luokka:Baden-Württembergin kunnat
Pohjoinen maakunta (Sierra Leone)

Pohjoinen maakunta on Sierra Leonen hallinnollinen alue. Sen pinta-ala on 35 936 km² ja asukasluku 2 508 201 (VL2015). Alueella asui tuolloin 35,4 prosenttia Sierra Leonen väestöstä. Pohjoisen maakunnan hallinnollinen keskus on Makeni. == Piirikunnat == Maakunta on jaettu viiteen piirikuntaan, jotka ovat: * Bombalin piirikunta, keskus Makeni * Kambian piirikunta, keskus Kambia * Koinadugun piirikunta, keskus Kabala * Port Lokon piirikunta, keskus Port Loko * Tonkolilin piirikunta, keskus Magburaka == Lähteet == Luokka:Sierra Leonen maakunnat
P. V. Lehtinen

Pekka Ville Lehtinen (s. 1969 Helsinki) on palkittu suomalainen elokuvaohjaaja ja käsikirjoittaja. Hän on valmistunut 2005 ohjaajaksi Taideteollisen korkeakoulun elokuvataiteen osastolta. Lehtinen on tehnyt visuaalisia elokuvia, joissa vedellä on monesti tärkeä rooli. Hänet tunnetaan erityisesti lyhytelokuvistaan. Lehtisen ohjaamat lyhytelokuvat ovat kiertäneet elokuvafestivaaleilla ympäri maailmaa ja saaneet useita arvostettuja palkintoja.Lehtisen läpimurtoelokuva oli vuoden 2000 lyhytelokuva Hyppääjä, joka teki Tampereen elokuvajuhlilla historiaa. Elokuva sai elokuvajuhlien Grand Prix’n, kotimaisen kilpailun alle 30-minuuttisten elokuvien pääpalkinnon ja Risto Jarva -palkinnon, ja lisäksi se oli myös nuorisoraadin ja yleisön suosikki. Hän on ohjannut Airo -musiikkivideon RinneRadio -yhtyeelle. Video voitti Levyraati -musiikkiohjelman. Lehtinen on ohjannut myös mainoksia. Hän sanoo uskovansa ohjaustöissään tietynlaiseen minimalismiin, "Karsittu kuva kohottaa. Kaikella kuvassa näkyvällä on oltava merkityksensä". Lapsuuden vedellisistä elokuvakokemuksistaan hän on maininnut Apollo 8:n astronauttien kuvaaman filmin, jonka näki televisiosta pienenä poikana. Avaruudesta katsottuna maa näytti suurelta siniseltä pallolta, joka oli melkein kokonaan veden peittämä. "Kuin sininen safiiri mustalla sametilla", astronautit kuvailivat näkemänsä kauneuden Lehtisen muistikuvan mukaan. Lehtisen elokuvien retrospektiivi “Vesikuvia keitaalla” järjestettiin Helsingin uimastadionilla Taiteiden yönä elokuussa 2011. Suurelle valkokankaalle altaan laidalle projisoitiin 35 mm -elokuvaprojektorilla yhteensä yhdeksän lyhytelokuvaa. Ulkoilmanäytöksen ohessa järjestettiin kuutamouinnit ja Lehtisen suunnittelema uimahyppynäytös. Tapahtuma keräsi Uimastadionille yli 2000 uimaria ja katsojaa. Lehtinen on toiminut aiemmin myös elokuvaleikkaajana. Hän on leikannut useita tv-draamasarjoja, lyhytelokuvia ja muun muassa Aku Louhimiehen ohjaaman Riisuttu mies -elokuvan. Lehtinen kirjoittaa pitkää draamaelokuvaa, jonka työnimenä on Casablancan valkonaama. Se on tarina miehestä, jolla on oikean käden sormia viiden sijaan neljä ja joka pystyy vangitsemaan kuun taivaalta pieneen rasiaan. Lisäksi hänellä on kehitteillä elokuva nimeltä Valaanlähde, joka kertoo pojan ja ikivalaan tarinan. == Valikoitu filmografia == ;Lyhytelokuvat: * Hyppääjä (2000) * Sirkka (2001) * Krooli (2004) * Keidas (2007) * Supermään (2010) * Sielunsieppaaja (2011) * Hietsu (2014) * Tanssi heikolla jäällä (2017) * Allas (2022) * Yöui (2023) * IURIMA – taru kolmesta kalastajasta (2025) ;Musiikkivideot: * RinneRadio – Airo (2003) * RinneRadio – Val (2004) * RinneRadio – Krump (2011) == Lähteet == == Kirjallisuutta == * P. V. Lehtisen lyhytelokuvat ja valokuvat esimerkkeinä. == Aiheesta muualla == * P. V. Lehtisen lyhytelokuvien trailereita. Youtube. * Haastattelussa elokuvaohjaaja ja käsikirjoittaja PV Lehtinen Ihmefilmi ry:n haastattelu. 4.10.2022. Luokka:Suomalaiset elokuvaohjaajat Luokka:Vuonna 1969 syntyneet Luokka:Elävät henkilöt
Nemo (yhtye)

Nemo on vuonna 1998 perustettu suomalainen yhtye, jonka laulukieli on suomi. ==Diskografia== ===Albumit=== * Luurankoja (2006) * Oravanpyörä (2007) === Singlet === * Matkan varrelta (2004) * Pirut (2006) * Seuratkaa johtajaa (2007) ==Aiheesta muualla== * Yhtyeen kotisivut * * Luokka:Suomalaiset yhtyeet
J. Eskil Hindersson

Johan Eskil Hindersson (12. kesäkuuta 1869 – 1941)J. Eskil Hindersson 50 vuotta, Suomen Kuvalehti, 07.06.1919, nro 23, s. 19, Kansalliskirjaston digitaaliset aineistot oli suomalainen arkkitehti. Hän työskenteli 1890-luvun alussa rakennusmestarina Helsingissä. Sen jälkeen hän toimi arkkitehtina vuosisadan vaihteen Kuopiossa puurakennusten suunnittelijana vuoteen 1904 saakka. Hindersson oli myös Turun kaupunginarkkitehti, ja hänet mainitaan yhdeksi johtavaksi suomalaiseksi jugendkauden arkkitehdiksi. == Töitä == === Rakennusmestari, Helsinki === *Uudenmaankatu 23, Helsinki, pohjaratkaisut, 1891 === Arkkitehti, Kuopio === *Kuopion Ruotsalainen Yhteiskoulu, nykyinen Puistokoulu, 1895 *Puinen asuinrakennus (muutettiin Kuopion Talouskouluksi 1925), Asemakatu, 1898 *Honkalinna, nykyinen Kuopion Pursiseuran maja, (alun perin Gustaf Raninille), 1899 *Peräniemen kasino, Kuopio, 1902 *Kuopion kaupunginhotellin vanha osa, ”Renkku”, 1902 *Kansallis-Osake-Pankin konttori, nykyinen Kuopion Taidemuseo, 1904 === Arkkitehti, Turku === *Vähäväkisten talo *Mustainveljesten portaat, 1907 *Turun kauppaopiston talo, 1908 *Kerttulin koulu, 1912 *Turun synagoga, 1912 *Turun kaasukello, 1912 *Turun keskuspaloasema, 1916 *Martin koulu 1927 *Petreliuksen lastenkoti, 1933 == Lähteet == * * === Viitteet === == Aiheesta muualla == Luokka:Suomalaiset arkkitehdit Luokka:Vuonna 1869 syntyneet Luokka:Vuonna 1941 kuolleet
Itäinen maakunta

Itäinen maakunta on usean maakunnan nimi: *Itäinen maakunta, Etelä-Afrikka *Itäinen maakunta, Kamerun *Itäinen maakunta, Ruanda *Itäinen maakunta, Kenia *Itäinen maakunta, Sambia *Itäinen maakunta, Sierra Leone *Itäinen maakunta, Sri Lanka Muita: *Al-Šarqiyya, arabiankielinen vastine ()
Imed Ben Younes

Imed Kacem Ben Younes (, s. 16. kesäkuuta 1974) on tunisialainen entinen jalkapalloilija, pelipaikaltaan hyökkääjä. Ben Younes pelasi uransa aikana muun muassa CS Sfaxienissa ja Espérancessa. Hän on edustanut Tunisiaa yksissä MM-kisoissa, vuonna 1998. Sitä ennen hän oli myös vuoden 1996 kesäolympialaisissa. ==Saavutukset== * Arabian Mestarien liiga: 2000 * Tunisian-mestaruus: 1997 ==Aiheesta muualla== * Fifa.com * Weltfussball * Footballdatabase * Soccerbase Luokka:Tunisialaiset jalkapalloilijat Luokka:Vuonna 1974 syntyneet Luokka:Elävät henkilöt
Eteläinen maakunta (Sierra Leone)

Eteläinen maakunta on yksi Sierra Leonen maakunnista. Sen pinta-ala on 19 694 km² ja asukasluku 1 441 308. Maakunnan hallinnollinen keskus on Bo, joka on Sierra Leonen toiseksi suurin kaupunki. Eteläinen maakunta kattaa koko valtion eteläosan, mukaan luettuna Atlantin rannikolla sijaitsevan Sherbron saaren (). == Piirikunnat == Eteläinen maakunta on jaettu neljään piirikuntaan. Lisäksi sherbro-kansalla on jonkinlainen oma pieni alueensa. Maakunnan neljä piirikuntaa ovat: * Bon piirikunta, keskus Bo * Bonthen piirikunta, keskus Mattru Jong (Matru) * Moyamban piirikunta, keskus Moyamba * Pujehunin piirikunta, keskus Pujehun == Lähteet == Luokka:Sierra Leonen maakunnat
Schwein

Schwein (saksaa, ) on musiikkiyhtye, johon kuuluu yhtyeiden KMFDM, PIG, ja Buck-Tick jäseniä. Jäsenet Raymond Watts ja Imai Hisashi, molemmat työskennelleet yhdessä Schaft-nimisessä yhtyeessä, työskentelivät Schweinissä yhdessä Atsushi Sakurain (Buck Tick) ja Sascha Konietzkon (KMFDM) kanssa. Vuonna 2001 Schwein julkaisi albumin Schweinstein, jota seurasi uudelleen miksattu ep nimeltä Son of Schweinstein. Schwein esiintyi Japanissa kesällä 2001. Sascha Konietzko ei kuitenkaan ottanut osaa kiertueelle. ==Diskografia== * Schweinstein, 2001 * Son of Schweinstein, 2001, ep Luokka:Japanilaiset yhtyeet
Arvi Laurila

Arvi Laurila on torppari Anton Laurilan toiseksi vanhin poika Väinö Linnan kirjassa Täällä Pohjantähden alla. Arvi kuvataan yksinkertaisena höhlänä, toisin kuin veljensä Uuno, joka syyllistyy kahteen tappoon. Suomen sisällissodassa Arvi liittyy punakaartiin ja kaatuu Ikaalisten rintamalla. Arvin ruumis jää viholliselle. Tiedon Arvin kaatumisesta tuo Laurilaan räätäli Aadolf Halme, joka pitää juhlavaan esitelmätyyliinsä pienen puheen vainajan muistolle. Aliina ja Anttoo kuuntelevat Halmeen puhetta erittäin välinpitämättömästi ja ilmeisesti myös siitä mitään käsittämättä. Halmeen lopetettua Anttoo murahtaa entistä isäntäänsä Kalle Töyryä tarkoittaen, että "kyllä toi vitjamuna tänkin vielä maksaa".Täällä Pohjantähden alla 1-2-3, s. 514. == Lähteet == * === Viitteet === Luokka:Täällä Pohjantähden alla -kirjasarjan henkilöhahmot
Elma Laurila

Elma Laurila on torppari Anton Laurilan ainoa tytär Väinö Linnan kirjassa Täällä Pohjantähden alla. Elma kuvataan ronskina, mustakulmaisena tyttönä, joka ihastuu Koskelan Akuun, vaikka aluksi on ynseä tämän lähestymisyrityksiä kohtaan. Hän toimii Suomen sisällissodassa punakaartin keittiöllä. Hän pakenee Lahteen sodan lopussa, jossa joutuu vangiksi ja teloitetaan ampumalla kotoa, ilmeisesti Töyryiltä tulleen murhakäskyn perusteella. == Lähteet == * Luokka:Täällä Pohjantähden alla -kirjasarjan henkilöhahmot
Aliina Laurila

Aliina Maria Laurila on torppari Anton Laurilan vaimo Väinö Linnan kirjasarjassa Täällä Pohjantähden alla. Aliinan ja Anttoon avioliitto on aikoinaan ollut pakon sanelema, sillä perheen esikoispoika Antti syntyi Aliinan ollessa vasta rippikouluiässä. Tapaus oli herättänyt paikkakunnalla suurta huomiota Aliinan nuoruuden vuoksi. Jatkuva riitely hermostuneen Anttoon kanssa on tehnyt Aliinasta kireän ja tylyn ja vanhentanut hänet ennenaikaisesti. Paljolti tämän vuoksi perheen lapsista on tullut huonotapaisia ja vaikeasti käsiteltäviä.Täällä Pohjantähden alla 1-2-3, s. 127. WSOY, 2009. Perheen pojista Arvi on henkisesti hieman yksinkertainen ja puheiltaan törkeä, ja hänessä sanotaan olevan annos mielipuolta vanhinta veljeä Anttia.Täällä Pohjantähden alla 1-2-3, s. 333. Uuno taas on käytökseltään väkivaltainen, ja kun hän puukottaa kuoliaaksi Vänni-nimisen miehen, murhamiehen maine heittää varjonsa koko Laurilan perheen ylle.Täällä Pohjantähden alla 1-2-3, s. 370. Kalle Töyry, jonka mailla Laurilan torppa sijaitsee, häätää Laurilan perheen talvella 1907, ja poliisi saapuu toimeenpanemaan häätöä. Tilanteesta suunniltaan joutunut Aliina pyllistää ensin Töyryn emännälle ja sitten jopa nimismiehelle. Kun syytekirjelmän laatija on hikisen urakan jälkeen saanut laadituksi Aliinan pyllistykselle lakitekstin mukaisen ja sivistyneiden ihmisten käytettäväksi sopivan kielellisen tulkinnan, Aliina tuomitaan oikeudessa 30 markan sakkoon.Täällä Pohjantähden alla 1-2-3, s. 213. Hän myös seisoo maantiellä ojentamassa Uuno Laurilalle rahaa, kun tätä viedään vankilaan Ketunmäen puukkotappelun jälkeen. Kun Anttoo Laurila on teloitettu Suomen sisällissodan jälkiselvittelyissä, myös Aliina vangitaan, hänet tuodaan valkoisten vankileiriin ja hänet ammutaan. Teloitettaessa Aliinalla on virsikirja rintaa vasten painettuna.Täällä Pohjantähden alla 1-2-3, s. 606. Aliinan, kuten myös tytär Elman, ampuminen oli Töyryn perheen yksityiskosto: he olivat jo Kalle Töyryn eläessä päättäneet hävittää Laurilat sukupuuttoon, ja isännän tappamisesta saatiin tekosyy. Ainoana perheestä jää vuoden 1918 tapahtumien jäljiltä eloon vajaamielinen esikoispoika Antti, joka on siirretty Laurilan torpan häädön yhteydessä hoidettavaksi vaivaistaloon ja esiintyy tarinassa viimeisen kerran talvisodan aikana.Linna: Täällä Pohjantähden alla 1-2-3, s. 965. WSOY, 2009. Edvin Laineen ohjaamassa elokuvassa Täällä Pohjantähden alla Aliinaa esittää Eila Rinne. Timo Koivusalon ohjauksissa roolissa on Eija Vilpas. == Lähteet == * === Viitteet === Luokka:Täällä Pohjantähden alla -kirjasarjan henkilöhahmot
Gary Gordon

Gary Ivan Gordon (30. elokuuta 1960 – 3. lokakuuta 1993) oli yhdysvaltalainen Delta-erikoisryhmään kuulunut sotilas, joka sai surmansa Mogadishun taistelussa. Gordonille myönnettiin Medal of Honor-urhoollisuusmitali hänen kuolemansa jälkeen. ==Nuoruus== Gordon syntyi Lincolnissa, Mainessa vuonna 1960. Han valmistui Academy of Mattanawcookista 1978, minkä jälkeen hän liittyi armeijaan. ==Mogadishun taistelu== Gordon osallistui somalialaisen sotalordi Mohamed Farrah Aididin kaappaustehtävään Mogadishussa, Somaliassa 3. lokakuuta. Kun isku oli päättymäisillään, Cliff Wolcottin UH-60 Black Hawk ammuttiin alas kaupunkialueella. Putoamispaikalle lähti Combat Search And Rescue Team (CSAR) turvaamaan alueen. Vähän sen jälkeen ammuttiin alas toinenkin Black Hawk, jonka miehistöön kuului muun muassa lentäjä Michael Durant. Gordon ja Randy Shughart halusivat lähteä pelastamaan alasammuttuja alueen raivoisten somalialaisten käsistä. Vähän aikaa pelastamisoperaation alkamisen jälkeen Gordon haavoittui erittäin vakavasti, johon hän lopulta menehtyi. Randy Shughart vei kaatuneen Gordonin CAR-15-rynnäkkökiväärin rikkoutuneeseen tiilitaloon suojautuneelle Durantille. Shughart ei pärjännyt yksin somalialaiselle väkijoukolle, vaan hänkin kaatui ennen apujoukkojen tuloa. Tämän vuoksi somalialaiset saivat vangiksi Durantin. Hänet onnistuttiin vapauttamaan viikkoa myöhemmin. ==Katso myös== *Randy Shughart Luokka:Yhdysvaltalaiset sotilaat Luokka:Vuonna 1960 syntyneet Luokka:Vuonna 1993 kuolleet
Sha Sha

Sha Sha on amerikkalaisen Ben Kwellerin ensimmäinen sooloartistina julkaistu levy. Se ilmestyi vuoden 2002 marraskuussa ja sen pituus on 45 minuuttia 2 sekuntia. == Kappaleet == #How It Should Be (Sha Sha) – 1:49 #Wasted & Ready – 3:51 #Family Tree – 4:20 #Commerce, TX – 3:52 #In Other Words – 5:36 #Walk on Me – 3:55 #Make It Up – 4:50 #No Reason – 3:51 #Lizzy – 4:06 #Harriet's Got a Song – 4:50 #Falling – 4:04 Luokka:Vuoden 2002 esikoisalbumit Luokka:Yhdysvaltalaiset indie rock -albumit
Elias Kankaanpää

Elias Kankaanpää eli Elkku on kuvitteellinen Väinö Linnan Täällä Pohjantähden alla -kirjoissa esiintyvä punakaartilainen ja kyläjuoppo. Hänet kuvataan huumorintajuisena irvailijana, joka saa Pentinkulmalla rauhassa laulaa vallankumouslauluja, vaikka toiset punaiset ovat yhä vankiloissa. ==Juoni== Kieltolain astuttua voimaan Elias myy pirtua vähittäin, tosin lähinnä niin vähän että saa itse olla käytännössä ilmaiseksi jatkuvassa humalassa. Kun kieltolaista äänestetään Elias tietenkin äänestää jatkamisen puolesta, tosin turhaan. Hän myös trokaa kaikenlaista tavaraa, ja onnistuu myös kolmannessa osassa miltei juomaan itsensä hengiltä. Jos rahat loppuvat niin ettei saa uutta varastoa, hän käy kerjäämässä vanhalta pirtuajan hankkijaltaan Lauri Kiviojalta rahat uuteen. Lauri murisee periaatteesta: – koska tietää että se on pienin riesa, ja Elias katoaakin kylästä joksikin aikaa. Eliaksella on nuorempi sisar, Aino ja vanhempi veli Antero, jolle heidän isänsä Kustaa luovutti torppansa kun hän katsoi ettei Eliaksesta ollut talonpitäjäksi. Kustaa kuului punakaartin esikuntaan. Hän kuoli Tampereen vankileirillä. Kansalaissodassa Elias oli signalisti eli torvensoittaja. Hän on harvoja punaisia, jotka ovat vielä 1950-luvulle sijoittuvassa kolmannen osan lopussa hengissä. == Lähteet == * Luokka:Täällä Pohjantähden alla -kirjasarjan henkilöhahmot
Clap Your Hands Say Yeah

Clap Your Hands Say Yeah on yhdysvaltalainen indierock-yhtye. Yhtyeen omakustannedebyytti Clap Your Hands Say Yeah ilmestyi vuonna 2005. Albumi sai erittäin hyvän arvion Pitchfork Medialta ja sai siltä "Parhaan uuden musiikin" suosituksen. Yhtyeen suosio kasvoi entisestään, kun David Bowie ja David Byrne nähtiin sen konserteissa. == Jäsenet == * Alec Ounsworth – kitara, laulu * Robbie Guertin – kitara, koskettimet, taustalaulu * Lee Sargent – kitara, koskettimet, taustalaulu * Tyler Sargent – basso, taustalaulu * Sean Greengalgh – rummut, lyömäsoittimet == Diskografia == === Albumit === *Clap Your Hands Say Yeah (2005) *Some Loud Thunder (2007) *Live at Lollapalooza 2007: Clap Your Hands Say Yeah (2007) saatavilla vain iTunesista *Only Run (2014) *The Tourist (2017) ===EP:t=== *Fall 2006 Tour EP (2006) mukana levyllä Architecture in Helsinki ja Takka Takka *Little Moments EP (2013) ===Singlet=== *Is This Love? (2005) *In This Home on Ice (2006) *The Skin of My Yellow Country Teeth (2006) rajoitettu vinyylijulkaisu, vain 1500 kopiota *Satan Said Dance (2007) *Same Mistake (2011) *Maniac (2011) *Coming Down (2014) == Lähteet == == Aiheesta muualla == *Virallinen kotisivu * * Luokka:Yhdysvaltalaiset indie rock -yhtyeet Luokka:Yhdysvaltalaiset indie pop -yhtyeet Luokka:2000-vuosikymmenen yhtyeet ja sooloartistit
Sascha Konietzko

Sascha Konietzko (synt. 21. kesäkuuta 1961 Hampuri, Länsi-Saksa), myös tunnettu nimillä Sascha K ja Käpt'n K, on industrial-yhtye KMFDM:n nokkamies, joka perusti kyseisen yhtyeen vuonna 1984. Konietzko on ainoa KMFDM:n jäsen, joka esiintyy jokaisella yhtyeen albumilla. Hän on lisäksi perustanut monia KMFDM:n sivuprojekteja, kuten Excessive Force (1990), MDFMK (1999) yhdessä Lucia Cifarellin ja Tim Skoldin kanssa, sekä Schwein (2000). Konietzko asui Yhdysvalloissa vuosina 1991-2007. Konietzko ja Cifarelli avioituivat vuonna 2005 ja muuttivat yhdessä Saksaan vuonna 2007. Vuonna 2006 Konietzko ja Cifarelli aloittivat Dean Garcian kanssa projektin nimeltä KGC. KGC:n ensimmäinen albumi Dirty Bomb julkaistiin 14. joulukuuta 2006. Konietzko kutsuu itseään leikkisästi industrial rockin isäksi. ==Aiheesta muualla== * KMFDM DØTKØM - KMFDM:n viralliset kotisivut Luokka:Saksalaiset muusikot Luokka:Industrial Luokka:Vuonna 1961 syntyneet Luokka:Elävät henkilöt
Henna Leppänen

Henna Leppänen on Väinö Linnan kirjoissa Täällä Pohjantähden alla esiintyvä naishenkilö, Preeti Leppäsen vaimo, ja Aune ja Valenti Leppäsen äiti. Hän on hieman hömelö nainen, kartanon kanapiika, joka asuu Preetin kanssa murjussa. Hän kuolee kirjan kolmannessa osassa sisäelinsairauteen. == Lähteet == * Luokka:Täällä Pohjantähden alla -kirjasarjan henkilöhahmot
Khaled Badra

Khaled Badra (, s. 8. huhtikuuta 1973 Kairouan, Tunisia) on tunisialainen entinen jalkapalloilija ja nykyinen valmentaja. ==Ura== Badra aloitti uransa kotikaupunkinsa JS Kairouanissa vuonna 1994, jossa yhden kauden jälkeen hän siirtyi Espéranceen. Pian Badra nousi joukkueensa vakiopuolustajaksi ja hyvien otteiden myötä häntä kutsuttiin Tunisian Marcel Desaillyksi muun muassa luotettavuuden ja kovan taklauksen myötä.Khaled Badra BBC Sport 22.5.2002 Viitattu 23.11.2009 Kaudella 1996/1997 Badra kuului maansa parhaimpiin puolustajiin ja hänet kutsuttiin vuoden 1996 kesäolympialaisiin. Badra pelasi Espérancessa aina kauteen 1999/2000 asti, jonka aikana hän ehti voittaa muun muassa kolme Tunisian liigamestaruutta ja kaksi Tunisian Cuppia. Badra siirtyi kaudella 2000/2001 Turkkiin Denizlisporiin, jossa hän ei saavuttanut kotimaansa tavoin suurta menestystä. Badra kuitenkin kuului joukkueensa vakiopuolustajiin pelaten 26 ottelua. Seuraavaksi hän kokeili uraansa Italiassa, lainasopimuksella Genoan joukkueessa, jossa Badran peliaika jäi kohtuulliseksi pelaten yhteensä 16 ottelua sarjan 38 ottelusta. Maalinteossa hän onnistui kahdesti joukkueen sijoittuessa Serie B:ssä sijalle kaksitoista. Lyhyen Euroopan kiertueen päätteeksi Badra siirtyi Saudi-Arabiaan Al-Ahliin, jossa hän vietti yhden kauden. Kausi meni varsin hyvin Al-Ahlin sijoittuessa liigassa toiseksi ja Badran pelatessa 18 ottelua kauden 22 ottelusta. Hyvästä kaudesta huolimatta Badra siirtyi takaisin kotimaahansa Espéranceen vuonna 2003, jossa hän vietti kolme kautta voittaen kaksi liigamestaruutta vuosina 2004 ja 2006. Tämän jälkeen Badra siirtyi takaisin Al-Ahliin, jossa hän oli joukkueensa vakiopelaajia. Vuodet 2008-2009 Badra edusti kotimaansa seuraa Espérancea, jossa hän on myös lopetti uransa. ==Saavutukset== ===Seurajoukkueissa=== * Tunisian cup: 1997, 1999 * Tunisian mestaruus (6): 1998, 1999, 2000, 2004, 2006, 2009 * Afrikan Cup-voittajien cup: 1998 * Arabian Mestarien liiga: 2009 ===Maajoukkueessa=== * Afrikan–mestaruuskilpailut ** Mestaruus: 2004 ** Hopeaa: 1996 ===Henkilökohtaiset=== * Afrikan-mestaruuskisojen tähdistöjoukkue: 2000, 2004 ==Lähteet== ==Aiheesta muualla== * National Football Teams * Weltfussball * Footballdatabase Luokka:Tunisialaiset jalkapalloilijat Luokka:Jalkapallon Afrikan mestarit Luokka:Vuonna 1973 syntyneet Luokka:Elävät henkilöt
Zach Galligan

Zachary "Zach" Wolfe Galligan (s. 14. helmikuuta 1964) on yhdysvaltalainen näyttelijä. Hänet muistetaan varsinkin roolista kauhu- ja komediaelokuvassa Gremlins – riiviöt (1984). Galligan syntyi New Yorkissa ja valmistui Columbian yliopistosta. == Filmografia == * Jacobo Timerman: Prisoner Without a Name, Cell Without a Number (1983) * Riiviöt (Gremlins (1984) Billy Peltzer * Nothing Lasts Forever (1984) * Helpompi kuolla kuin elää (Surviving, 1985) * Waxwork'' (1988) Mark Loftmore * Mortal Passions'' (1989) Todd * Rising Storm (1989) Artie Gage * Gremlins 2 – uusi pesue (Gremlins 2: The New Batch, 1990) Billy Peltzer * Zandalee – Himottu (Zandalee, 1991) Rog * Katse kuolemaan (Psychic, 1992) Patrick Costello * Waxwork 2: Lost In Time (Waxwork II: Lost in Time, 1992) Mark Loftmore * Taivaallinen keikka (Round Trip to Heaven, 1992) * Warlock: The Armageddon (1993) Douglas * Caroline at Midnight (1993) * Vuorten yli etelään (For Love and Glory, 1993) Thomas Doyle * All Tied Up (1994) Brian Hartley * Ice (1994) Rick Corbit * Caroline at Midnight (tai Someone's Watching, 1994) Jerry Hiatt * Cyborg III: The Creation (Cyborg 3 The Recycler, 1995) Evans * Cupid (1997) Eric Rhodes * Prinssi Valiant (Prince Valiant, 1998) Sir Kay * Vaarallinen karkuri (Storm Trooper, 1999) * Arthur’s Quest (1999) Pendragon * The First to Go (1999) Adam Curtis * G-Men from Hell (2000) Dalton * Raw Nerve (2000) Ethan Lang * Gabriela (2001) Pat * Momentum (2003) Hammond * Let Them Chirp Awhile (2008) Hart Carlton * Hatchet III (2013) Lähde: == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Polly Holliday

Polly Dean Holliday (s. 2. heinäkuuta 1937) on yhdysvaltalainen näyttelijä. Hän esittti suorapuheista tarjoilijaa nimeltä Flo televisiosarjassa Alice, ja voitti roolistaan Golden Globe -palkinnot vuosina 1979 ja 1980. Lisäksi hän on esiintynyt muun muassa elokuvassa Riiviöt (1984) sekä teatterissa. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Vuonna 1937 syntyneet Luokka:Elävät henkilöt
Hugo Noth

Hugo Noth (s. 1943 Fribourg, Sveitsi) on saksalainen harmonikkataiteilija ja -pedagogi. == Koulutus == Noth opiskeli harmonikansoittoa Trossingenissa vuodesta 1964 alkaen Fritz Doblerin johdolla. Tämän lisäksi hän opiskeli säveltämistä, soitinnusta ja harmoniaa Helmut Degenin ja Bernhard Rövenstrunckin johdolla. == Ura == Noth on kansainvälisesti arvostettu harmonikkapedagogi, joka on opettanut Trossingenin musiikkikorkeakoulussa vuodesta 1972. Hän on antanut lukuisia konsertteja ja mestarikursseja Euroopassa, Etelä- ja Pohjois-Amerikassa, Kanadassa ja Venäjällä. Hän kuuluu myös Pariisia pääpaikkanaan pitävään Itinéraire-yhtyeeseen, joka on keskittynyt uuteen musiikkiin. Nothin aloitteesta on sävelletty lukuisia harmonikalle ja kamarimusiikkikokoonpanoille suunnattuja teoksia ja hän on työskennellyt tiiviissä yhteistyössä monien nykysäveltäjien kanssa. Hän on ensiesittänyt yli 230 nykymusiikkiteosta. == Lähteet == Luokka:Saksalaiset harmonikansoittajat Luokka:Harmonikkapedagogit Luokka:Vuonna 1943 syntyneet Luokka:Elävät henkilöt Luokka:Sveitsiläiset muusikot
Biff McGuire

William Biff McGuire (25. lokakuuta 1926 – 9. maaliskuuta 2021) oli yhdysvaltalainen näyttelijä. Hän on esiintynyt muiden muassa elokuvissa Serpico – kadun tiikeri (1973) ja Ihmissusi Washingtonissa (1973). New Havenissa, Connecticutissa syntynyt McGuire meni vuonna 1960 naimisiin näyttelijä Jeannie Carsonin kanssa. Hän on saanut uransa aikana kaksi Tony- ehdokkuutta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1926 syntyneet Luokka:Vuonna 2021 kuolleet
Kirsi Virtanen

Kirsi Virtanen tai Niemi-Virtanen (s. 8. elokuuta 1964 Kannus) on suomalainen toimittajaKirsi Virtanen Kotimaiset kirjailijat, Kirjailijat, Atena Kustannus ja kokkolalaisen Suomen Elinkeinoalojen Tiedotuskeskus Oy:n tuottaja.Yhteystiedot Suomen Elinkeinoalojen Tiedotuskeskus Oy Virtanen on työskennellyt vapaana toimittajana. Hänen juttujaan ovat julkaisseet muun muassa Helsingin Sanomat, Ilta-Sanomat ja Suomen Kuvalehti. Virtanen toimi Yleisradion selostajana Eurovision laulukilpailussa vuosina 1993 ja 1994 sekä toimitti nimikko-ohjelmaansa Yle Radio 1 -kanavalla keskiviikkoisin 2007–2011.Kirsi Virtanen Asia, Yle Radio 1 Ohjelma sai paljon huomiota kantaa ottavan tyylinsä vuoksi ja Skepsis-yhdistys myönsi Kirsi Virtaselle Sokrates- palkinnon rationaalisen ajattelun edistämisestä.Sokrates-palkinnot kautta aikojen Huuhaa- ja Sokrates-palkinnot, Toiminta, Skepsis Virtanen on julkaissut kirjan Lupa olla nainen (2008). Kirja kertoo naisellisuudesta ja naisasialiikkeen eri muodoista. Hän oli Kokkolan Sosialidemokraattien johtokunnan jäsen 2012- 2014 Johtokunta Toiminta, Kokkolan Sosialidemokraatit ja kirjoittaa blogeja Uuteen Suomeen ja Uusi demari.fi-portaaliin. == Lähteet == == Aiheesta muualla == * Kirsi Virtanen Puheenvuoro, Uusi Suomi * Kirsi Virtanen Blogit, Uusi demari.fi Luokka:Suomalaiset toimittajat Luokka:Suomalaiset tietokirjailijat Luokka:Vuonna 1964 syntyneet Luokka:Elävät henkilöt
Jeannie Carson

Jeannie Carson (s. 23. toukokuuta 1928) on brittiläinen näyttelijä ja koomikko. Hän meni vuonna 1960 naimisiin yhdysvaltalaisen näyttelijä Biff McGuiren kanssa. Carson muistetaan varsinkin komediasarjasta Hey, Jeannie! ja teatterista. Hänellä on ollut myös elokuvarooleja, uran varhaisessa vaiheessa nimellä Jean Carson. Carsonilla on tähti Hollywood Walk of Famella. == Aiheesta muualla == * Luokka:Brittiläiset näyttelijät Luokka:Hollywood Walk of Fame Luokka:Vuonna 1928 syntyneet Luokka:Elävät henkilöt
Valdemar IV Atterdag

Valdemar IV Atterdag (noin 1320 – 24. lokakuuta 1375) oli Tanskan kuningas 1340–1375. Hän oli Kristofer II:n nuorin poika. Valdemar vietti suurimman ajan nuoruudestaan maanpaossa. Kun interregnumin aikana suurinta osaa Tanskasta hallinnut Gerhard III oli murhattu, julistettiin Valdemar kuninkaaksi vuonna 1340. Valdemar pyrki saattamaan koko Tanskan lujan valtansa alle. Valdemar myi Viron Saksalaiselle ritarikunnalle vuonna 1346 ja valloitti Tanskan aiemmin menettämät Skånen, Hallandin, Öölannin ja Gotlannin. Lisänimi Atterdag tarkoittaa kirjaimellisesti "jälleen päivä" eli idiomaattisemmin jokseenkin 'Päivänpaluu' ja viittaa järjestyksen palautumiseen maassa interregnumin jälkeen. Valdemarilla ja hänen puolisollaan Helvigillä oli kolme lasta: Kristoffer, Ingeborg ja Norjan kuningas Haakonille naitettu Margareeta, josta tuli myöhemmin Margareeta I. Margareetan aikaansaannoksia oli muun muassa Kalmarin unioni. == Lähteet == Luokka:Tanskan kuninkaat Luokka:1320-luvulla syntyneet Luokka:Vuonna 1375 kuolleet
John Bush

John Bush (s. 24. elokuuta 1963 Los Angeles, Yhdysvallat) on yhdysvaltalainen laulaja. Hän on tullut tunneksi Armored Saintin (1982–1992, 1999-) ja Anthraxin (1992–2005) laulajana. 1980-luvun alkupuolella häntä pyydettiin myös Metallican laulajaksi, josta hän kieltäytyi. Hänellä on kaksi lasta, tytär Jezebelle ja poika Giuseppe. ==Diskografia== Armored Saint * * * * * * * Anthrax * * * * * == Lähteet == Luokka:Anthraxin jäsenet Luokka:Yhdysvaltalaiset metallimusiikin laulajat Luokka:Vuonna 1963 syntyneet Luokka:Elävät henkilöt
Nicolás Almagro

Nicolás Almagro (s. 21. elokuuta 1985 Murcia) on espanjalainen tennispelaaja. Hän on parhaimmillaan ollut kaksinpelin maailmanlistalla sijalla yhdeksän (toukokuussa 2011). Nelinpelissä hän on menestynyt heikommin. Almagro on voittanut ammattilaisurallaan 12 kaksinpeliturnausta, kaikki massakentillä. Grand Slam -turnauksissa hän on neljä kertaa päässyt puolivälieriin, Ranskan avoimissa vuosina 2008, 2010 ja 2012 sekä Australian avoimissa 2013. Vuoden 2008 turnauksessa hän voitti ensimmäisellä kierroksella Serbian Boris Pašanskin, toisella kierroksella Argentiinan Sebastian Decoudin, kolmannella kierroksella kymmenenneksi sijoitetun Britannian Andy Murrayn ja neljännellä kierroksella Ranskan Jérémy Chardyn. Puolivälierissä hän hävisi neljättä peräkkäistä mestaruutta tavoitelleelle maanmiehelleen Rafael Nadalille luvuin 1–6, 1–6, 1–6. Vuoden 2010 turnauksessa Almagro voitti alankomaalaisen Robin Haasen, belgialaisen Steve Darcisin, ukrainalaisen Aleksandr Dolgopolovin ja maanmiehensä Fernando Verdascon mutta hävisi Rafael Nadalille lukemin 6–7(2), 6–7(3), 4–6. Vuonna 2012 Almagro voitti Ranskassa italialaisen Paolo Lorenzin, kyproslaisen Marcos Baghdatisin, argentiinalaisen Leonardo Mayerin ja serbialaisen Janko Tipsarevicin, mutta hävisi puolivälierissä jälleen Nadalille lukemin 6–7(4), 2–6, 3–6. Vuosina 2005–2007 Almagro selviytyi Ranskan avoimissa toiselle kierrokselle. Yhdysvaltain avoimissa hän on parhaimmillaan edennyt neljännelle kierrokselle vuonna 2012. Wimbledonissa hän on selviytynyt kolmannelle kierrokselle vuosina 2009, 2011 ja 2012. Australian avoimissa hän hävisi vuosina 2005–2008 avausottelunsa kunnes voitti vuonna 2009 kaksi ottelua ja karsiutui vasta kolmannella kierroksella. Vuosina 2010–2012 hän selviytyi Australian avoimissa neljännelle kierrokselle. == Turnausvoitot kaksinpelissä == N:o Pvm Turnaus Kenttä Finaalivastustaja Erävoitot 1\. 16. huhtikuuta 2006 Valencia, Espanja Massa Gilles Simon 6–2, 6–3 2\. 15. huhtikuuta 2007 Valencia, Espanja Massa Potito Starace 4–6, 6–2, 6–1 3\. 17. helmikuuta 2008 Costa do Sauípe, Brasilia Massa Carlos Moyà 7–6(4), 3–6, 7–5 4\. 1. maaliskuuta 2008 Acapulco, Meksiko Massa David Nalbandian 6–1, 7–6(1) 5\. 28. helmikuuta 2009 Acapulco, Meksiko Massa Gaël Monfils 6–4, 6–4 6\. 18. heinäkuuta 2010 Båstad, Ruotsi Massa Robin Söderling 7–5, 3–6, 6–2 7\. 1. elokuuta 2010 Gstaad, Sveitsi Massa Richard Gasquet 7–5, 6–1 8\. 12. helmikuuta 2011 Costa do Sauípe, Brasilia Massa Aleksandr Dolgopolov 6–3, 7–6(3) 9\. 20. helmikuuta 2011 Buenos Aires, Argentiina Massa Juan Ignacio Chela 6–3, 3–6, 6–4 10\. 21. toukokuuta 2011 Nizza, Ranska Massa Victor Hanescu 6–7(5), 6–3, 6–3 11\. 19. helmikuuta 2012 São Paulo, Brasilia Massa Filippo Volandri 6–3, 4–6, 6–4 12\. 26. toukokuuta 2012 Nizza, Ranska Massa Brian Baker 6–3, 6–2 == Aiheesta muualla == * Nicolás Almagron pelaajakortti ATP:n virallisilla sivuilla Luokka:Espanjalaiset tennispelaajat Luokka:Vuonna 1985 syntyneet Luokka:Elävät henkilöt
Itäinen maakunta (Sierra Leone)

Itäinen maakunta on yksi Sierra Leonen maakunnista. Sen hallintokeskus on Kenema. Maakunnan väkiluku oli vuoden 2015 väestönlaskennassa 1 642 370. Maakunnan pinta-ala on 15 553 neliökilometriä. == Piirikunnat == Itäinen maakunta on jaettu kolmeen piirikuntaan, jotka ovat: * Kailahunin piirikunta, 526 379 asukasta (2015); keskus Kailahun * Keneman piirikunta, 609 891 as. (2015); keskus Kenema * Konon piirikunta, 506 100 as. (2015); keskus Koidu == Lähteet == Luokka:Sierra Leonen maakunnat
Igor Semšov

Igor Petrovitš Semšov (, s. 6. huhtikuuta 1978 Moskova, Neuvostoliitto) on venäläinen jalkapalloilija, pelipaikaltaan keskikenttäpelaaja. Semšov pelasi suurimman osan seuraurastaan Moskovassa. Hän pelasi juniorina TsSKA Moskovan riveissä, kunnes vuonna 1998 siirtyi Torpedo Moskovaan, jossa hän viihtyi seuraavat seitsemän vuotta. Vuonna 2006 Semšov siirtyi Dynamo Moskovan joukkueeseen. Maajoukkueessa Semšov pelasi 57 ottelua, joissa hän teki kolme maalia. Hän edusti Venäjää MM-kisoissa 2002 ja EM-kisoissa 2004. Semšov valittiin myös Venäjän joukkueeseen vuoden 2008 EM-kisoihin. == Lähteet == == Aiheesta muualla == * Virallinen kotisivu Luokka:Venäläiset jalkapalloilijat Luokka:Vuonna 1978 syntyneet Luokka:Elävät henkilöt
Läntinen alue

Läntinen alue on yksi Sierra Leonen hallinnollisista alueista. Se kattaa Sierra Leonen pääkaupungin Freetownin ja sitä ympäröivän maaseudun. Freetown on Läntisen alueen pääkaupunki. Alueen väkiluku oli 1 500 234 (väestönlaskenta 2015) pinta-ala on 557 neliökilometriä. Läntinen alue on jaettu kahteen piirikuntaan: * Läntisen alueen maaseutupiirikunta (444 270 asukasta, hallintokeskuksena Waterloo) * Läntisen alueen kaupunkipiirikunta (1 055 964 as. eli Freetownin kaupunki) == Lähteet == Luokka:Sierra Leonen maakunnat
Khaled Fadhel

Khaled Fadhel (, s. 29. syyskuuta 1976 Tunis) on tunisialainen entinen jalkapallomaalivahti. ==Ura== Fadhel aloitti uransa kotimaansa pääsarjassa Ligue Professionnelle 1:ssä. Hän pelasi CS Sfaxienissa ennen siirtymistään Turkkiin kaudeksi 2004/2005 Fadhel oli mukana vuoden 2004 kesäolympialaisissa Tunisian jalkapallomaajoukkueessa ja oli kuukausia aikaisemmin voittamassa Afrikan-mestaruutta Tunisialle. Hän pelasi vain yhden kauden Diyarbakirsporissa, josta Fadhel siirtyi Kayseri Erciyessporiin. Hän pelasi joukkueessa kahden kauden ajan, kun Kayseri Erciyesspor putosi pääsarjasta sarjatasoa alemmaksi vuonna 2007. Fadhel ei tämän jälkeen löytänyt itselleen seuraa kaudeksi 2007–2008, kunnes US Monastir hankki hänet riveihinsä alustavasti kaudeksi 2008–2009. Fadhel kuitenkin siirtyi kesken kauden heinäkuussa 2008 luxemburgilaisseuraan US Hostertiin. == Saavutukset == * Afrikan–mestaruus: 2004 * Tunisian cup: 2000 ==Aiheesta muualla== * National Football Teams * Weltfussball Luokka:Tunisialaiset jalkapallomaalivahdit Luokka:Jalkapallon Afrikan mestarit Luokka:Vuonna 1976 syntyneet Luokka:Elävät henkilöt
Kvatakhevi

Kvatakhevi () on keskiaikainen georgialaisortodoksinen luostari Kaspin piirikunnassa Šida Kartlin hallintoalueella Georgiassa, 55 kilometriä maan pääkaupungista Tbilisistä länteen. Kvatakhevin luostarikompleksi sijaitsee lähellä Kavtiskhevin kylää Trialeti-vuorijonon pohjoisrinteillä virtaavan joen uurtaman rotkon päässä. Jyrkät vuorenrinteet suojaavat sitä kolmelta sivulta. Se on rakennettu 1100–1200-luvuilla ja muistuttaa Pitaretin ja Betanian luostareita arkkitehtuuriltaan ja koristelultaan. Se noudattaa ajan georgialaisten kupolikirkkojen kaanonia. Kirkon pohjapiirros on lähes neliö, jossa kupoli lepää kahden vapaasti seisovan pilarin ja kahden alttarin sivuseinien kielekkeisiin yhdistetyn pilarin varassa. Kirkon sisätilan mudostavat ristin haarat ja kupoli sen keskikohdan yläpuolella. Rakennuksessa on kaksi eteishuonetta, yksi eteläpuolella ja toinen länsipuolella. Julkisivut on peitetty hienosti leikatuilla vaaleilla kivineliöillä. Erityisesti kirkon ikkunoiden ympäristöt ja kupolin sivut on koristeltu geometrisin kuvioin, ja itäjulkisivua koristaa suuri risti. Historiallisesti Kvatakhevi toimi myös kirjallisena keskuksena, jossa kopioitiin käsikirjoituksia. Siellä oli myös aarre, johon kuului useita keskiaikaisia georgialaisia koruja. Suuren osan niistä hankki Moskovan Valtion historiallinen museo, jossa ne ovat nykyisin näytteillä. Luostari vaurioitui pahoin Timur Lenkin hyökkäyksissä Georgiaan 1300-luvulla, mutta se korjattiin myöhemmin, erityisesti prinssi Ivane Tarkhan-Mouravin suojeluksessa vuonna 1854. Luostariin lisättiin kellotorni vuonna 1872. == Lähteet == * === Viitteet === == Aiheesta muualla == Luokka:Georgian luostarit Luokka:Šida Kartli
Tommy McClennan

Tommy McClennan (s. 8. huhtikuuta 1908, Yazoo City, Mississippi - k. 1962?, Chicago) oli yhdysvaltalainen delta blues -muusikko, laulaja ja kitaristi. == Elämä == McClennan syntyi maatilalla lähellä Yazoo Citya ja varttui kaupungissa. Hän soitti ja lauloi bluesia raa'alla, energisellä tyylillä ja esiintyi usein yhdessä ystävänsä Robert Petwayn kanssa. McClennan levytti vuosina 1939-1942 Bluebird Recordsille 41 kappaletta. Hän jätti jälkeensä bluesklassikoita kuten "Bottle It up and Go", "Cross Cut Saw Blues" (jota on versioinut muun muassa Albert King) ja "Deep Blue Sea Blues" (versio Petwayn "Catfish Bluesista"). McClennanin viimeinen levytys oli Petwayn "Boogie Woogie Woman" 20. helmikuuta 1942. Tämän jälkeen tuottaja Lester Melrose lopetti työsuhteen McClennan kanssa epäluotettavuuteen ja alkoholin käyttöön vedoten. Petwayn myöhemmistä vaiheista ei tiedetä, mutta McClennan nähtiin toisinaan silloin tällöin Chicagossa Elmore Jamesin ja Little Walterin seurassa. McClennan kuoli ilmeisesti alkoholismiin vuonna 1962. Honeyboy Edwards kertoo tavanneensa McClennanin vuonna 1962. Tällöin McClennan eli asunnoksi muutetussa kuorma-auton perävaunussa. Edwards yritti saada McClennanin palaamaan lavoille, kyky soittaa kitaraa oli mennyttä, mutta hänen mahtava äänensä oli tallella. Alkoholisoitunut McClennan kuitenkin oli liian sairas ja joutui sairaalaan, jossa kuoli yksinäisenä ja pennittömänä. == Lähteet == == Aiheesta muualla == * * Kuvitettu diskografia * http://www.cascadeblues.org/History/TommyMcClennan.htm Luokka:Yhdysvaltalaiset bluesmuusikot Luokka:Yhdysvaltalaiset kitaristit Luokka:Yhdysvaltalaiset laulajat